Момак и девојке
MOMAK I DEVOJKE

Tri devojke cveće posejaše, 
brdom smilje, a dolom bosilje. 
Navadi se momče neženjeno, 
te počupa devojkama cveće.

Al devojke mrežu ispletoše, 
uhvatiše momče neženjeno. 
Jedna veli: „Da ga sažežemo!“ 
Druga veli: „Da ga proteramo!“ 
Treća veli: „Da ga obesimo!“

Al govori momče neženjeno: 
„Nit sam zlato da me sažežete, 
nit sam rđa da me proterate, 
već sam junak da me obesite, 
o zlo drvo, devojačko grlo!“

Љубавне песме
Народне песме
Лирске песме
Српска народна поезија